6.  Izcelsmes valsts norāde konkrētiem ražojumiem, kas ievesti no trešām valstīm (
Cristiana Muscardini
Priekšsēdētājas kundze! Parlaments jau vairākos gadījumos ir paudis atbalstu regulas mērķiem.
Balsojot šodien "par”, Eiropas ļaudīm būs tiesības zināt savu pirkumu izcelsmi. Taču, ja mēs noraidīsim regulu, kā mums to lūdz darīt grozījums Nr. 45, tas nozīmēs to tiesību liegšanu eiropiešiem, kuras jau ir dotas Ķīnas, Indijas un Amerikas Savienoto Valstu iedzīvotājiem.
Es esmu pateicīga ēnu referentiem, Susta kungam un Rinaldi kungam, un visiem, kas strādāja, lai panāktu kompromisu, un es ceru, ka demokrātijas deficīts, ko Eiropas patērētāji ir pacietuši līdz šim, tagad beidzot beigs pastāvēt.
Priekšsēdētāja
- Tas ir skaidri noraidīts. Tas bija pilnībā skaidrs, kolēģi.
- Pirms balsojuma par 19. grozījumu:
Cristiana Muscardini
Priekšsēdētājas kundze! Mēs aicinām vārdus "vai komerciāls” 19. grozījuma otrajā punktā svītrot, lai padarītu tekstu skaidrāku un labāk piemērojamu.
Licia Ronzulli
(IT) Priekšsēdētājas kundze! Es aicinu pārbaudīt 43. grozījuma 2. un 3. daļu.
Priekšsēdētāja
Nē, tur viss bija skaidrs, un es negrasos pie tā atgriezties.
